****

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/16-01/2

URBROJ:238/10-02/13-16-22

Ivanić-Grad, 05. svibnja 2016.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o odobravanju financiranja i pokretanju izgradnje građevine infrastrukturne namjene – Šetnice uz rijeku Lonju – obuhvat od Plinskog mosta do Omladinskog mosta**

Poštovani,

Temeljem čl. 55. Statuta Grada Ivanić-Grada ( Službeni glasnik Grada Ivanić-Grada broj 02/14 ), Gradonačelnik Grada Ivanić-Grada utvrdio je prijedlog

**Odluke o odobravanju financiranja i pokretanju izgradnje građevine infrastrukturne namjene – Šetnice uz rijeku Lonju – obuhvat od Plinskog mosta do Omladinskog mosta**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskog vijeća određuje se Milivoj Maršić, pročelnik Upravnog odjela za financije, gospodarstvo, komunalne djelatnosti i prostorno planiranje

S poštovanjem,

GRADONAČELNIK:

Javor Bojan Leš, dr. vet. med.

Temeljem članka 48. Zakona o lokalnoj i područnoj ( regionalnoj ) samoupravi ( Narodne novine broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst), članka 35. u svezi čl. 391. Zakona o vlasništvu i drugim stvarnim pravima ( Narodne novine broj 91/96, 68/98, 137/99, 22/00, 73/00, 114/01, 79/06, 141/06, 38/09, 153/09 i 143/12 i članka 35. Statuta Grada Ivanić-Grada ( Službeni glasnik broj: 02/14 ), Gradsko vijeće Grada Ivanić-Grada na svojoj 29. sjednici održanoj dana \_\_\_\_\_\_\_\_\_\_\_\_2016. donijelo je sljedeću:

**Odluku o odobravanju financiranja i pokretanju izgradnje građevine infrastrukturne namjene – Šetnice uz rijeku Lonju – obuhvat od Plinskog mosta do Omladinskog mosta**

Članak 1.

Gradsko vijeće Grada Ivanić-Grada odobrava financiranje i pokretanje izgradnje građevine infrastrukturne namjene – Šetnice uz rijeku Lonju – obuhvat od Tomislavovog do Plinskog mosta i to za dionicu od Plinskog do Omladinskog mosta sukladno građevinskoj dozvoli izdanoj od strane Zagrebačke županije, Upravnog odjela za prostorno uređenje, gradnju i zaštitu okoliša, Odsjek za prostorno uređenje, Ispostava Ivanić-Grad Klasa: UP/I-361-03/15-01/000043, Urbroj: 238/1-18-01/2-16-0010 od 08.01.2016., a u skladu s glavnim projektom, zajedničke oznake ZOP 02/2015 glavnog projektanta Bernarde Silov, dipl. ing. arh.

Članak 2.

Predmetnu građevinu financirat će Grad Ivanić-Grad u iznosu od 1.679.240,46 kn ( s PDV-om ) sredstvima HBOR-a, a sukladno Odluci Vlade Republike Hrvatske Klasa: 022-03/16-04/51, Urbroj: 50301-05/16-16-2 od 30. ožujka 2016. o davanju suglasnosti Gradu Ivanić-Gradu za zaduženje kod HBOR-a, te Hrvatske vode u iznosu od 1.597.615,00 kn temeljem Ugovora o sufinanciranju radova uređenja i stabilizacije nasipa rijeke Lonje u Gradu Ivanić-Gradu zaključenog između Grada Ivanić-Grada i Hrvatskih voda dana 05.05.2016., Klasa: 325-02/16-13/27, Urbroj: 374-21-1-16-1.

Članak 3.

Temeljem Odluke o odabiru najpovoljnijeg ponuditelja za izvođenje radova na izgradnji šetnice uz rijeku Lonju u Ivanić-Gradu od 12. travnja 2016. Klasa: 022-05/16-01/20, Urbroj: 238/10-02/28-16-1 od 12. travnja 2016. Gradsko vijeće Grada Ivanić-Grada suglasno je s Ugovorom o izvođenju radova na izgradnji šetnice uz rijeku Lonju u Ivanić-Gradu zaključenim s odabranim ponuditeljem Cvipek d.o.o. dana 29. travnja 2016., Klasa: 300-01/16-01/34, Urbroj: 238/10-02/28-16-1.

Članak 4.

Gradsko vijeće Grada Ivanić-Grada ovlašćuje Gradonačelnika za poduzimanje svih daljnjih radnji, potpisivanje ugovora i svih potrebnih isprava vezano za daljnju realizaciju izgradnje građevine opisane u čl. 1. ove Odluke.

Članak 5.

Ova Odluka stupa na snagu danom objave, a objavit će se u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o odobravanju financiranja i pokretanju izgradnje građevine infrastrukturne namjene – Šetnice uz rijeku Lonju – obuhvat od Plinskog mosta do Omladinskog mosta |
| **PRAVNI TEMELJ:** | Temeljem članka 48. Zakona o lokalnoj i područnoj ( regionalnoj ) samoupravi ( Narodne novine broj 33/01, 60/01 – vjerodostojno tumačenje, 129/05, 107/07, 125/08, 36/09, 144/12 i 19/13 – pročišćeni tekst), članka 35. u svezi čl. 391. Zakona o vlasništvu i drugim stvarnim pravima ( Narodne novine broj 91/96, 68/98, 137/99, 22/00, 73/00, 114/01, 79/06, 141/06, 38/09, 153/09 i 143/12 ) i članka 35. Statuta Grada Ivanić-Grada |
| **STRUČNA OBRADA:** | Upravni odjel za financije, gospodarstvo, komunalne djelatnosti i prostorno planiranje |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Sukladno građevinskoj dozvoli izdanoj od strane Zagrebačke županije, Upravnog odjela za prostorno uređenje, gradnju i zaštitu okoliša, Odsjek za prostorno uređenje, Ispostava Ivanić-Grad Klasa: UP/I-361-03/15-01/000043, Urbroj: 238/1-18-01/2-16-0010 od 08.01.2016., a u skladu s glavnim projektom, zajedničke oznake ZOP 02/2015 glavnog projektanta Bernarde Silov, dipl. ing. arh. dozvoljeno je investitoru Gradu Ivanić-Gradu građenje građevine infrastrukturne namjene – Šetnica uz rijeku Lonju – obuhvat od Tomislavovog do Plinskog mosta.

Predmetnom odlukom odobrava se financiranje i pokretanje izgradnje građevine infrastrukturne namjene – Šetnice uz rijeku Lonju – obuhvat od Plinskog mosta do Omladinskog mosta.

Predmetnu građevinu Grad Ivanić-Grad financira u iznosu od 1.679.240,46 kn ( s PDV-om ) sredstvima HBOR-a, a sukladno Odluci Vlade Republike Hrvatske Klasa: 022-03/16-04/51, Urbroj: 50301-05/16-16-2 od 30. ožujka 2016. o davanju suglasnosti Gradu Ivanić-Gradu za zaduženje kod HBOR-a. Ostatak ugovorene investicije financiraju Hrvatske vode u iznosu od 1.597.615,00 kn temeljem Ugovora o sufinanciranju radova uređenja i stabilizacije nasipa rijeke Lonje u Gradu Ivanić-Gradu zaključenog između Grada Ivanić-Grada i Hrvatskih voda dana 05.05.2016., Klasa: 325-02/16-13/27, Urbroj: 374-21-1-16-1.

U postupku javne nabave, a temeljem Odluke o odabiru najpovoljnijeg ponuditelja za izvođenje radova na izgradnji šetnice uz rijeku Lonju u Ivanić-Gradu od 12. travnja 2016. Klasa: 022-05/16-01/20, Urbroj: 238/10-02&/28-16-1 ( I. uporabna cjelina – od Plinskog do Omladinskog ) od 12. travnja 2016. kao najpovoljniji ponuditelj odabrano je trgovačko društvo Cvipek d.o.o. te je s istim dana 29. travnja 2016. zaključen Ugovor o izvođenju radova na izgradnji šetnice uz rijeku Lonju u Ivanić-Gradu Klasa: 300-01/16-01/34, Urbroj: 238/10-02/28-16-1 koji stupa na snagu danom donošenja predmetne odluke Gradskog vijeća.